Ötösszerzési lehetőségek magyarból

A következő feladatok szorgalmik, nem házi feladatok. Ha valamelyik szimpatikus az alábbi témák, közül készíts belőle esszét a következő formai elvárások alapján: 1.5-es sorköz, Times New Roman betűtípus

A megfelelően elkészített házi dolgozatokért **ötös (5) érdemjegy** jár.

Ha a feladat említi a szöveggyűjteményt, akkor ezt nyissátok meg: <https://www.tankonyvkatalogus.hu/pdf/FI-501020902_1__teljes.pdf> (nektek már a 2020-as van megrendelve, így most a sajátotokra nem lesz szükség.)

**1. feladat: Umberto Eco: A rózsa neve**

Szent Ágoston Vallomások című műve azért is érdekes, mert olyan könyv, amelyben kulcsszerepet játszik egy másik könyv. A megtérő bűnös élete akkor vesz fordulatot, amikor a híres kerti jelenetben felüti a Bibliát, és Szent Pálnál épp egy olyan részlet ötlik a szemébe, amely mintha csak róla szólna: hagyjon fel az erkölcstelen életvitellel. A 20. század irodalmában Mihail Bulgakov orosz író regényének (Mester és Margarita) egy másik regény áll a középpontjában, Umberto Eco olasz író művében pedig (A rózsa neve) pedig egy elveszett könyv miatt történnek a rendkívüli események.

Olvasd el *A rózsa neve* részletét (szöveggyűjteményben a 230-232. oldalon), majd írj 10-12 mondatos értelmező fogalmazást ezzel a címmel: **A jelek labirintusában – a könyvek labirintusában!** Írásodban vedd figyelembe ezeket a szempontokat is:

– hogyan fokozza a feszültséget a jelenet helyszíne?

– miben áll a labirintus konkrét és jelképes jelentősége?

– miért nevezhető labirintusnak az egymásra utaló könyvek sora?

– könyvre utal a könyvtári felirat is – hogyan, melyikre?[[1]](#footnote-1)

**2. feladat: Dante: Isteni színjáték**

Az utazás témája a világirodalom egyik legkedveltebb motívuma. Odüsszeusz kalandjait egy hosszú és egyáltalán nem veszélytelen utazás fogja keretbe, Dante túlvilági utazásról ad beszámolót, úton vannak a népmesék szerencsét próbáló hősei és Petőfi vagy Arany mesei-mondai főszereplői is (János vitéz, Toldi). A 20. századi magyar irodalomban azonban az úton két új, sajátos jelentést is kapott, amikor a hazájukat politikai okokból elhagyók, idegen országokba menekülők is a művek szereplőivé váltak.

Halász Péter novellájának (*A Madison Avenue-i lány,* szöveggyűjtemény 236-239. oldal) magyar hőse Amerikában él, s arra jön rá, hogy igazi kapcsolatokat csak anyanyelvén tudna teremteni. Olvasd el a novellát, majd írj róla 10-12 mondatos értelmezést ezzel a címmel: **A kommunikációs zavar többféle megjelenése a novellában!** Írásodban vedd figyelembe ezeket a szempontokat is:

– anyanyelv és személyesség;

– felszínes kommunikáció és bizalmas közlés;

– az érzelmek bonyolultsága és a nyelvi készlet szűkössége;

– a szereplők eltérő kommunikációs stratégiái[[2]](#footnote-2)

**3. feladat: Dante: Isteni színjáték**

Dante utazásának egyik első állomása a Pokol kapuja. A kapun felirat olvasható, melynek részlete: „Ki itt belépsz, hagyj fel minden reménnyel.” Dante és Vergilius azonban áthaladnak, majd egyre mélyebbre és mélyebbre jutnak a Pokolban, újabb és újabb szenvedő bűnösökkel találkoznak.

Hasonlóan titokzatos helyre érkezik a 20. századi író, Franz Kafka *A törvény kapujában* című történetének szereplője is. Ő a törvény házába vár bebocsátást. A pokolhoz hasonlóan a törvény épülete is tagolt: újabb és újabb termekből áll, újabb és újabb őrökkel. Kafka szereplője viszont – Dantéval ellentétben – nem juthat be. Örök várakozásra kényszerül.

Olvasd el a művet a szöveggyűjteményben (240.oldalon), majd írj 10-12 mondatos esszét ezzel a címmel: **A modern pokol!** Írásodban vedd figyelembe a következő szempontokat is:

– milyen reális, valós és milyen irreális, abszurd elemek jelennek meg a műben?

– hogyan érzékelteti a szöveg az ember kiszolgáltatottságát?

– mi változik a történet előrehaladtával, és mi marad állandó?

– mitől érezhető pokolinak a novellában megjelenő világ?[[3]](#footnote-3)

**4. feladat: Villon**

A középkori költő művészete egyszerre érzelmekkel teli, s mégis kiábrándult beszédmódja sokakat megihletett. Faludy György 1937-ben Villon-átköltések egész sorozatát jelentette meg, megőrizve benne a hajdani költő műveinek atmoszféráját, s ugyanakkor hozzátéve a maga modern kori benyomásait. Olvasd el *a Ballada a senki fiáról* című Faludy-verset, majd keresd meg az interneten József Attila Tiszta szívvel című versét is!

Írj 10-12 mondatos összehasonlító esszét a két versről ezzel a címmel: **Lázadás és belenyugvás!** Mutass rá a közös vonásokra és a különbségekre egyaránt! Írásodban vedd figyelembe ezeket a szempontokat is:

– a nincstelenség és kifosztottság képei a két versben;

– a jövőre vonatkozó utalások a két versben;

– beszédmód, világlátás;

– társadalomkép a két versben![[4]](#footnote-4)

1. <https://www.tankonyvkatalogus.hu/pdf/FI-501020901_1__teljes.pdf> 71. oldal [↑](#footnote-ref-1)
2. <https://www.tankonyvkatalogus.hu/pdf/FI-501020901_1__teljes.pdf> 75. oldal [↑](#footnote-ref-2)
3. <https://www.tankonyvkatalogus.hu/pdf/FI-501020901_1__teljes.pdf> 77.oldal [↑](#footnote-ref-3)
4. <https://www.tankonyvkatalogus.hu/pdf/FI-501020901_1__teljes.pdf> 79.oldal [↑](#footnote-ref-4)