Olvasd el a tankönyv 66. oldalán *Az új szóbeliség* című alfejezetet és oldd meg a következő feladatot!

**Gyűjts saját online szövegeidből 5db példát az új szóbeliség jellemzőire!** (nem muszáj csak személyes üzenetekből válogatni, rengeteg ilyen példát ismerhettek meg online játékok során vagy csak valamelyik közösségi oldalt görgetve)

Segítségként szerepeljen itt pár saját példám:

1. oic (oh I see)

2. jóvannah (akkor szokta így írni a „jól van, na”-t, amikor valaki nagyon sokat hangsúlyozza, hogy igaza van velem szemben ☺ )

3. ress me pls („Támassz fel, kérlek!”)

4. GG wp (good game, well played)

5. azon gondolkozom h kéne 1 ilyen

Szorgalmi feladat: plusz jár érte

**Milyen esetekben vezethet félreértésekhez az új szóbeliség elemeinek alkalmazása? Írj le egy saját példát, vagy írj le egy olyan esetet, ami előfordulhat, hogy félreértéshez vezethet!**Pl.: A 3 pont alkalmazása mondatvégi írásjelként az internetes kommunikációban

A digilektusban a …-hoz olyan dolgok kapcsolódnak, mint a sértettség vagy a nem tetszés kifejezése, esetleg a türelmetlenség jele is lehet.

Egy ismerősöm állandóan használta, még akkor is, amikor annak nem volt helye. Nem értettem mikor egy egyszerű kijelentő mondat végére tett három pontot, azt hittem megbántottam valamivel, de szó sem volt sértettségről.