Szófajok

I. Alapszófajok

1.) Valódi szófajok

a) igék

* cselekvés, történés, létezés, állapot
* toldalékolhatóságuk:
  + képző:
    - igeképző: ír**hat**
    - igenévképző: adni, kerül**endő**
    - névszóképző: olvas**mány**, jár**ás**
  + jel:
    - módjelek (feltételes mód jele, felszólító mód jele): hagy**ja**
    - időjel: utazo**tt**
  + rag:
    - igei személyrag: hív**ja**

Csoportosításuk:

* cselekvés irányultsága:
  + tárgyas: a cselekvés valamire irányul
    - pl.: nézi az eget / egy festményt néz
  + tárgyatlan: igéknek csak alanyi ragozása van
    - pl.: a cérna elszakadt
* a cselekvő és a cselekvés viszonya:
  + cselekvő: az alany tudatosan maga végzik a cselekvést pl.: futkározik, széttép
  + középigék: történés, állapot, állapotváltozás pl.: hajlik, pusztul, gyógyul, fáj, virágzik, épül, születik, hajnalodik
  + műveltető: az alany mással végezteti a cselekvést vagy ő okozza pl.: csinál**tat**
  + visszaható: a cselekvés tárgya az alany és az alany végzi a cselekvést pl.: fésülködik, törölközik
  + kölcsönös: több cselekvő cselekvése kölcsönösen egymásra irányul pl.: verekedik, magázódik, kapcsolódik
  + szenvedő: passzív, a cselekvést nem az alany végzi, hanem rá irányul pl.: kimondatik

b) főnevek

* élőlény, élettelen tárgy, gondolati dolgok
* toldalékolhatóságuk
  + képzők:
    - főnévképzők: háza**cska**
    - melléknévképző: buda**i**, mosoly**ú**
    - igeképző: gerebly**éz**, dísz**ít**
  + jelek:
    - többes szám jele: játéko**k**
    - birtokos személyjel: lányo**m**
    - birtokjel: gyerek**é**
    - birtoktöbbesítő jel: füzet**ei**
  + rag:
    - határozórag: erdő**be**, tó**ig**
    - birtokos jelző ragja: ház**nak** a fala
    - tárgyrag: fá**t**
* csoportosításuk:
  + köznév:
    - egyedi név: a hasonló egyedek közös elnevezés pl.: fal, férfi
    - gyűjtőnév: több egyedből álló csoport neve pl: lakosság, ruházat, növényzet, bútor
  + tulajdonnév:
    - személynév: pl.: Ady, Jupiter, Babits
    - állatnév: Cirmi, Morci, Riska
    - földrajzi név: Föld, Nap, Európa, Magyarország, Békéscsaba
    - intézménynév: Magyar Tudományos Akadémia, Szegedi Tudományegyetem, Békés Megyei Könyvtár
    - cím: Élet és Tudomány, Iskola a határon
    - márkanév: Opel, Pick, Toyota, Raffaello
  + elvont főnév: fogalmak, gondolati jelenségeket, cselekvéseket, tulajdonságokat, állapotokat nevez meg pl.: főnév, szépség, futás, filozófia, gondolat

c) melléknevek

* személyek, tárgyak, dolgok tulajdonságát fejezik ki
* toldalékolhatóságuk
  + képzők:
    - főnévképzők: szerény**ség**
    - melléknévképző: piros**as**, bátor**talan**
    - igeképző: tág**ul**, sűr**ít**, helyese**l**
  + jelek:
    - fokjel: szegénye**bb**
    - kiemelő jel: szegénye**bbik**
  + ragok:
    - határozórag: vidám**an**, rossz**ul**

d) számnevek

* személyek, tárgyak, dolgok számát, mennyiségét, sorban elfoglalt helyét fejezik ki
* csoportosításuk:
  + határozott: pontos megnevezés pl.: hat, nyolcadik
    - tőszámnév: kettő, huszonegy
    - törtszámnév: ketted, hatod
    - sorszámnév: második, huszadik
  + határozatlan: csak nagyjából nevezi meg pl.: sok, kevés
* toldalékolhatóságuk
  + képzők:
    - számvénképzők: hat**od**, nyolca**dik**
    - igeképző: soka**sodik**, keves**ell**
  + jelek:
    - fokjel: kevese**bb**, tö**bb**
  + ragok:
    - határozórag: négy**en**, öt**ször**

c) határozószók

* cselekvés, történés, létezés körülményeit nevezik meg
* toldalékolhatóságuk: ritkán toldalékolhatók
* csoportosításuk:
  + helyhatározó: ott, ahol, nálatok, alul, jobbra, balra, lent, fent, távol, hazafelé, közel, kívül, belül, hátra, messze
  + időhatározó: azonnal, egykor, rögtön, már, még, örökre, újra, ma, ismét, későn, megint, folyton, hajdan, hamar
  + állapot: örömest, szívesen
  + mód: gyalog, valahogy
  + fokot kifejező határozószók: ennyire, nagyon

2.) Alapszófajokat helyettesítő szófajok: névmások

* az alapszófajokat helyettesítő szófajok
  + főnevet, melléknevet, számnevet, határozószót
* önmagukban nincs határozott fogalmi jelentésük, csak a beszédhelyzet vagy a szövegkörnyezet által válnak tartalmas szavakká
* toldalékolhatóságuk:
  + ugyanazokat a jeleket, ragokat kaphatják meg, mint az a szófaj, amelyet helyettesítenek
  + képzőket ritkán vehetnek fel
* mondatban: olyan szerepet töltenek be, amilyen szófajt helyettesítenek, de ritkán kapnak bővítményt
* csoportosításuk:

|  |  |  |  |  |
| --- | --- | --- | --- | --- |
|  | **főnévi** | **melléknévi** | **számnévi** | **határozószói** |
| *személyes* | én, te, ő, mi, ti, ők | Ezek a névmások csak főnevet helyettesítenek | | |
| *birtokos* | enyém, tied, övé, miénk, tiétek, övék |
| *visszaható* | magam, magad, maga, magunk, magatok, maguk |
| *kölcsönös* | egymás |
| *mutató* | ez, az, emez, amaz, ugyanez, ugyanaz | ilyen, olyan, ekkora, akkora, amolyan, amakkora, ugyanilyen, ugyanolyan, ugyanakkora | ennyi, annyi, emennyi, amannyi, ugyanennyi, ugyanannyi | itt, ott, oda, innen, onnan, eddig, addig, ezután, azután, ezelőtt, azelőtt, így, úgy, ekkor, akkor, ezért, azért, emitt, amott, emígy, amúgy, ugyanide, ugyanoda |
| *vonatkozó* | aki, ami, amely, amelyik | amilyen, amelyik, amekkora | amennyi, ahány, ahányadik, ahányad | ahol, ahová, ahonnan, amerre, ameddig, amióta, amikor, ahogyan, amiért |
| *kérdő* | ki, mi, kicsoda, micsoda | milyen, mekkora, miféle, melyik | hány, mennyi, hányadik | hol, hová, honnan, merre, meddig, merről, mettől, mikor, mióta, hogyan, miért |
| *határozatlan* | valaki, valami | valamilyen, valamekkora, valamelyik, némelyik | valahány, valamennyi, valahanyadik, néhány | valahol, valahová, valamerre, valameddig, valahogy, valamiért, néhol, némelykor |
| *általános* | minden, mindenki, bármi, bárki, akárki, akármi, senki, semmi | mindenféle, bármilyen, bármelyik, akármilyen, akármelyik, semmilyen | minden, bármennyi, bárhány, akármennyi, akárhány, semennyi | mindenhová, mindenkor, mindeddig, bárhol, bármikor, bárhogy, akárhol, akármikor, akármiért, semeddig, sehogyan |

3.) Átmeneti szófajok – igenevek

* egyszerre rendelkeznek igei és nem igei tulajdonságokkal
* cselekvést, történést, állapotot vagy létezést jelentenek, mint az igék
* DE! ez az igei jelentés:
  + a főnévi igenévben elvont fogalomként (fújni)
  + a melléknévi igenév esetében tulajdonságként (fújó, fújt, fújandó)
  + határozói igenévnél valamilyen körülményként jelenik meg (fújva)

a) főnévi

* képzője: -ni
* toldalékolhatósága:
  + személyragok: olvasn**om**, olvasn**od**, olvasni**a**, olvasn**unk**, olvasno**tok**, olvasn**iuk**

b) melléknévi

* folyamatos: -ó/-ő pl.: menekülő
* beálló: -andó/-endő pl.: megtanulandó
* befejezett:-t/-tt pl.: fagyott
* a melléknévi igenevek számos főnévvé vált: igazgató, sült, jövendő
* toldalékolhatóságuk: ritkán vehetnek föl toldalékokat, akkor is inkább határozóragot

c) határozói

* képzője: -va, -ve, -ván, -vén pl.: sütve, sütvén

II. Viszonyszók

* logikai és nyelvtani viszonyokat fejeznek ki
* alakilag önállóak, de nincs fogalmi jelentésük

a) toldalékértékű

* segédigék: csak az igékre jellemző idő –és módjelentéssel, az alany számára és személyére való utalással egészítsen egy névszó állítmányt
  + **volt, legyen, lenne, vagytok, volna, fogom, maradt**, **múlt** stb.
* névutók: úgy viselkednek, mint a határozóragok, mert a névszók után állva határozót hoznak létre
  + egy perc **múlva**, mindenki **által**, barátom **helyett**, a ház **mögé**, a ház **mögött**, a ház **mögül**
* igekötők: a cselekvést irányát jelölik, de olykor megváltoztatják az ige jelentését
  + **fel**megy, **át**megy, **be**olvas, **le**ül, **ki**áll

b) nem toldalékértékű

* kötőszók: a szöveg mondatai, a mondat tagmondatait, mondatrészeket kapcsolnak össze
  + alárendelő: hogy, mert, ha, mint, bár
  + mellérendelő: és, sőt, de, vagy, azaz, tehát
* névelők:
  + határozott: a, az
  + határozatlan: egy
* módosítószók: a mondativalót árnyalják
  + állítólag, bárcsak, bezzeg, bizonyára, csak, csakhogy, csupán, egyáltalán, már, még, nyilván, persze, pont, talán, tényleg, ugyan, ugye, vajon
* tagadószók:
  + ne, nem, se, sem

III. Mondatszók

a) Társalgás menetét irányító mondatszók

* köszönő, elköszönő formulák
* beszélgetést szervező mondatszók
  + pl.: ühüm, ja, aha, hát, á, na, nahát, lárifári, csakugyan, szóval, hogy-hogy
* akaratkifejező mondatszók
  + hohó, sicc, nesze, hess, csitt, hajrá
* mutató mondatszók
  + lám, íme
* felelőszók
  + igen, nem

b) Mondatértékű módosítószók

* kifejezik a beszélő viszonyát is a közölt tartalomhoz
  + pl.: állítólag, kétségtelenül, valószínűleg, alighanem, talán, vitathatatlanul, nyilván, tényleg, szerencsére

c) Indulatszók

* a beszélő érzelmeit fejezik ki tagolatlan formában
  + pl.: fujj, jaj, juj, ujjé, ah,

d) Hangutánzó mondatszók

* hangutánzó szavak
  + pl: puff, durr, miau